Άννα του Γκλόστερ

Η Άννα του Γκλόστερ, αγγλ.: Anne of Gloucester, countess of Stafford (30 Απριλίου 1383 - 16 Οκτωβρίου 1438) ήταν η μεγαλύτερη κόρη, και τελικά μοναδική κληρονόμος, του Θωμά του Γούντστοκ 1ου δούκα του Γκλόστερ (τού 5ου επιζώντος γιου, και μικρότερου παιδιού τού Eδουάρδου Γ΄ της Αγγλίας), από τη σύζυγό του Ελεονόρα ντε Μπόουιν, μία από τις δύο κόρες και συγκληρονόμους του Χέμφρεϋ ντε Μπόουιν, 7ου κόμη του Χέρεφορντ & 6ου κόμη του Έσσεξ (1341–1373) του κάστρο Πλήσλεϋ στο Έσσεξ.

 Οικογένεια 
Η Άννα γεννήθηκε στις 30 Απριλίου 1383 και βαπτίστηκε στο Πλήσλεϋ τού Έσσεξ, λίγο πριν από τις 6 Μαΐου. Ο θείος της Ιωάννης της Γάνδης (3ος γιος τού βασιλιά Eδουάρδου Γ΄), διέταξε να γίνουν πολλές πληρωμές σχετικά με το γεγονός.

Ο πατέρας της ήταν ο μικρότερος γιος του Εδουάρδου Γ' της Αγγλίας και της Φιλίππης του Αινώ. Η μητέρα της ήταν η Eλεονόρα ντε Μπόουιν, κόρη του Χάμφρεϋ ντε Μπόουιν 7ου κόμη του Χέρεφορντ και της Ιωάννας Φιτζάλαν. Η μητέρα της ήταν επίσης δισεγγονή του Εδουάρδου Α'.

 Μοναδική κληρονόμος και κόμισσα του Μπάκιγχαμ 
Μετά το τέλος τού αδελφού της Χάμφρεϋ, 2ου κόμη του Μπάκιγχαμ, το 1399, η Άννα έγινε συγκληρονόμος, μαζί με τις δύο αδελφές της Ιωάννα και Ισαβέλλα, στα κτήματα και τούς τίτλους του. Η Άννα έγινε τελικά η μοναδική κληρονόμος τής περιουσίας και των τίτλων τής οικογένειας το 1400, καθώς η μία από τις αδελφές της, η Ιωάννα, απεβίωσε στις 16 Αυγούστου 1400, και η άλλη, η Ισαβέλλα, είχε γίνει μοναχή.

Στη συνέχεια αναγνωρίστηκε (και στη συνέχεια διαδέχθηκε) ως suo jure (ιδίω δικαιώματι) κόμισσα του Μπάκιγχαμ, Χέρφορντ & Νόρθαμπτον, καθώς και διαδέχτηκε στους τίτλους της κυρίας του Μπρέκνοκ & Χόλντερνς.

Με το τέλος τής Άννας το 1438, ο τίτλος του Μπάκιγχαμ (καθώς και οι άλλοι τίτλοι της) πέρασε στον γιο της Χάμφρεϊ Στάφορντ, κόμη του Στάφορντ, ο οποίος το 1444 έγινε δούκας του Μπάκιγχαμ. Αυτός ο τίτλος παρέμεινε στην οικογένεια Στάφορντ μέχρι τη στέρηση των τίτλων & αξιωμάτων (attainder) και την εκτέλεση του Eδουάρδου Στάφορντ 3ου δούκα του Μπάκιγχαμ, το 1521.

Οικογένεια
Η Άννα παντρεύτηκε τρεις φορές.

 Παντρεύεται τον Θωμά Στάφορντ, 3ο κόμη του Στάφορντ 
Ο πρώτος της γάμος ήταν με τον Θωμάς Στάφορντ 3ο κόμη του Στάφορντ (1368 – 4 Ιουλίου 1392), και η τελετή έγινε γύρω στο 1390. Το ζεύγος δεν είχε παιδιά. Μετά το τέλος τού συζύγου της, η Άννα παντρεύτηκε τον μικρότερο αδελφό του Έντμουντ.

 Παντρεύεται τον Εδμόνδο Στάφορντ, 5ο κόμη του Στάφορντ 
Στις 28 Ιουνίου 1398 η Άννα παντρεύτηκε τον Εδμόνδο Στάφορντ 5ο κόμη του Στάφορντ (2 Μαρτίου 1378 – 21 Ιουλίου 1403). Απέκτησαν μαζί τρία παιδιά:
 Χάμφρεϊ Στάφορντ 1ος δούκας του Μπάκιγχαμ, νυμφεύτηκε τη 2η εξαδέλφη του Άννα Νέβιλ, κόρη του Ραλφ Νέβιλ 1ου κόμη του Γουέστμορλαντ και της Ιωάννας Μποφόρ κόμισσας του Γουέστμορλαντ. Η Ιωάννα ήταν κόρη τού Ιωάννη της Γάνδης 1ου δούκα του Λάνκαστερ και της 3ης συζύγου του Αικατερίνης Σουίνφορντ.
 Άννα Στάφορντ, κόμισσα του Μαρτς, παντρεύτηκε πρώτα τον Εδμόνδο Μόρτιμερ 5ο κόμη του Μαρτς. Ο Εδμόνδος ήταν δισεγγονός του Λάιονελ της Αμβέρσας 1ου δούκα του Κλάρενς. Ο Έντμουντ και η Άννα δεν είχαν παιδιά. Έπειτα η Άννα παντρεύτηκε τον Ιωάννη Χόλλαντ 2ο δούκα του Έξετερ (απεβ. 1447) και απέκτησε έναν γιο, τον 
 Ερρίκος Χόλλαντ 3ο δούκα του Έξετερ (απεβ. 1475), και μια κόρη την 
 Άννα, η οποία παντρεύτηκε τον Ιωάννη Νέβιλ, 1ο βαρόνο Νέβιλ του Ράμπι.
 Φιλίππα Στάφορντ, απεβ. νέα

 Παντρεύεται τον Γουλιέλμο Μπουρσιέ, κόμη του E 
Περί το 1405 η Άννα παντρεύτηκε τον Γουλιέλμο Μπουσιέ, 1ο κόμη του E (απεβ. 1420), γιο του σερ Γουίλιαμ Μπουσιέ και της Eλεονόρας του Λουβέν, από τον οποίο απέκτησε τα ακόλουθα παιδιά:
 Ερρίκος Μπουρσιέ, κόμης του Έσσεξ. Νυμφεύτηκε την Iσαβέλλα του Κέιμπριτζ, κόρη του Ριχάρδου του Κόνισμπουργκ 3ου κόμη του Κέιμπριτζ και της Άννας Μόρτιμερ. Η Iσαβέλλα ήταν επίσης μεγαλύτερη αδελφή του Ριχάρδου 3ου δούκα της Υόρκης.
 Ελέανορ Μπουρσιέ, παντρεύτηκε τον Ιωάννη Μόουμπρεϋ, 3ο δούκα του Nόρφολκ.
 Γουίλιαμ Μπουρσιέ, 9ος βαρόνος ΦιτζΓουάριν.
 Tόμας Μπουρσιέ, καρδινάλιος.
 Ιωάννης Μπουρσιέ, βαρόνος του Μπέρνερς. Ο Ιωάννης ήταν ο παππούς τού Ιωάννη κυρίου του Μπέρνερς, τού μεταφραστής τού Φρουασάρ.

Η Άννα απεβίωσε στις 16 Οκτωβρίου 1438 και τάφηκε στο Λάντονυ Σεκούντα Πράιορυ, Γκλόστερ.

Πρόγονοι

 Υποσημειώσεις 

 Αναφορές 


 Εξωτερικοί σύνδεσμοι 
 Η οικογένεια Plantagenet
  Βασιλικοί Πρόγονοι της Λαίδης Σίρλεϋ
 Η οικογένεια Stafford
 Η οικογένεια Bourchier

Κατηγορία:Οίκος των Πλανταγενετών
Κατηγορία:Αγγλίδες κόμισσες